pythainlp/thaigov-v2-corpus-22032023 huggingface dataset:
วันพุธที่ 1 กันยายน 2564
กรมการขนส่งทางราง ลงพื้นที่ตรวจสอบมลภาวะทางเสียง บริเวณสถานีรถไฟฟ้า แอร์พอร์ต เรล ลิงก์ พญาไท
เพื่อลดผลกระทบต่อประชาชน
กรมการขนส่งทางราง (ขร.) กระทรวงคมนาคม ร่วมกับแอร์พอร์ตเรลลิงค์ และผู้ควบคุมงานของบริษัท เจริญโภคภัณฑ์วิศวกรรม จำกัด ลงพื้นที่เพื่อสำรวจ ตรวจสอบมลภาวะทางเสียงจากการก่อสร้างบริเวณสถานีสถานีรถไฟฟ้า แอร์พอร์ต เรล ลิงก์ พญาไท
หลังจากที่กรมการขนส่งทางรางได้รับเรื่องร้องเรียนเรื่องเสียงจากผู้พักอาศัยโครงการโนเบิลรีเวนต์คอนโดมิเนียม โดยมี นายสถานีพญาไท บริษัท รถไฟฟ้า ร.ฟ.ท. จำกัด (รฟฟท.) เจ้าหน้าที่ รฟฟท. และผู้ควบคุมงานของบริษัท เจริญโภคภัณฑ์วิศวกรรม จำกัด ร่วมดำเนินการตรวจสอบบริเวณสถานีพบว่า มีการก่อสร้างบริเวณทางเดินเท้า และชั้นจำหน่ายตั๋ว โดยปรับปรุงสภาพกายภาพและการให้บริการ ได้แก่ พื้นผิวทางเท้า ระบบพื้นผิวต่างสัมผัสรองรับคนพิการทางการมองเห็น จุดจอดรับ - ส่ง ระบบป้ายแนะนำ ป้ายบอกทาง ป้ายสัญลักษณ์ต่างๆ ไฟส่องสว่าง ห้องน้ำ เป็นต้น ซึ่งส่งผลกระทบให้มีเสียงดังในช่วงเวลากลางคืน เนื่องจากบางภาระงานจำเป็นต้องดำเนินการในช่วงที่ปิดสถานีแล้ว เพื่อไม่ให้กระทบต่อความปลอดภัยของผู้โดยสารที่สัญจรภายในสถานี โดยมีกำหนดแล้วเสร็จในวันที่ 20 ต.ค. 64
จากการหารือร่วมกันระหว่าง ขร. และ รฟฟท. และบริษัท เจริญโภคภัณฑ์วิศวกรรม จำกัด สรุปวิธีลดผลกระทบจากเสียง ได้ดังนี้
1. บริษัท เจริญโภคภัณฑ์วิศวกรรม จำกัด จะปรับแผนการดำเนินงานและระมัดระวังในการดำเนินงานที่มีเสียงดังไม่ให้เกินช่วงเวลา 23.00 น. เช่น การเจาะหรือตัดแผ่นกระเบื้องปูพื้น การรื้อโครงเหล็กนั่งร้าน การติดตั้งโครงฝ้า เป็นต้น
2. หลังเวลา 23.00 - 04.00 น. จะเน้นการดำเนินงานที่ไม่ใช้เสียง เช่น การเดินท่อไฟ การปูพื้นกระเบื้อง เป็นต้น ทั้งนี้ ทางบริษัท ฯ จะควบคุมการใช้เสียงให้ไม่เกิน 70 เดซิเบล เพื่อลดผลกระทบทางเสียงให้กับประชาชน
ทั้งนี้ กรมการขนส่งทางรางจะสรุปรายงานกระทรวงคมนาคมเพื่อมอบหมายให้หน่วยงานที่เกี่ยวข้องรับไปดำเนินการต่อไป และแจ้งผู้ร้องเรียนทราบผลการดำเนินงานในเบื้องต้นด้วย
วันพุธที่ 18 สิงหาคม 2564
สธ.เปิดฉีดวัคซีนโควิดเข็ม 2 ศูนย์ฉีดบางซื่อที่ รพ.ใกล้บ้าน ย้ำยื่นใบนัดก่อนวันฉีด 2 สัปดาห์
กระทรวงสาธารณสุขเปิดระบบให้ประชาชนที่จะฉีดวัคซีนโควิดเข็มสองของศูนย์ฉีดบางซื่อ เข้ารับการฉีดที่โรงพยาบาลใกล้บ้านได้ตามความสมัครใจ โดยยื่นใบนัดฉีดเข็มสองต่อโรงพยาบาลที่ต้องการก่อนวันนัด 2 สัปดาห์ และมาฉีดวัคซีนตามวันเวลาที่กำหนด
กระทรวงสาธารณสุขเปิดระบบให้ประชาชนที่จะฉีดวัคซีนโควิดเข็มสองของศูนย์ฉีดบางซื่อ เข้ารับการฉีดที่โรงพยาบาลใกล้บ้านได้ตามความสมัครใจ โดยยื่นใบนัดฉีดเข็มสองต่อโรงพยาบาลที่ต้องการก่อนวันนัด 2 สัปดาห์ และมาฉีดวัคซีนตามวันเวลาที่กำหนด ช่วยอำนวยความสะดวก ลดการเดินทางเข้ากรุงเทพฯ
วันนี้ (18 สิงหาคม 2564) นายแพทย์สุระ วิเศษศักดิ์ รองปลัดกระทรวงสาธารณสุข กล่าวว่า ศูนย์ฉีดวัคซีนกลางบางซื่อดำเนินการฉีดวัคซีนโควิด 19 ให้แก่ประชาชนทั้งใน กทม. ปริมณฑล และคนในต่างจังหวัดที่เคยมาฉีด ตั้งแต่วันที่ 24 พฤษภาคม 2564 ถึงปัจจุบันรวมกว่า 1.2 ล้านโดส ซึ่งจะถึงกำหนดรับวัคซีนเข็ม 2 ในช่วงปลายเดือนสิงหาคมถึงกันยายนนี้ โดยเฉพาะสำหรับประชาชนต่างจังหวัดที่เดินทางมาฉีด เมื่อถึงกำหนดรับเข็มสองไม่จำเป็นต้องเดินทางเข้ามาที่ศูนย์ฉีดวัคซีนกลางบางซื่อ กระทรวงสาธารณสุขได้อำนวยความสะดวก โดยสามารถยื่นใบนัดฉีดวัคซีนเข็มที่ 2 ที่ได้รับจากศูนย์ฉีดวัคซีนกลางบางซื่อที่โรงพยาบาลใกล้บ้าน ก่อนวันนัดฉีดวัคซีนอย่างน้อย 2 สัปดาห์ และมารับวัคซีนเข็มที่ 2 ที่โรงพยาบาลที่แจ้งความจำนงไว้ ตามวัน เวลา ที่โรงพยาบาลแจ้ง
นายแพทย์สุระกล่าวต่อว่า ขณะนี้กระทรวงสาธารณสุขเตรียมความพร้อม โดยมีหนังสือชี้แจงแนวทางไปยังนายแพทย์สาธารณสุขจังหวัดทุกจังหวัด เพื่อให้หน่วยบริการในจังหวัดรองรับการจัดบริการ โดยรวบรวมรายชื่อประชาชนที่ประสงค์รับวัคซีนเข็มสองที่โรงพยาบาลใกล้บ้านและจำนวนวัคซีนมายังสำนักงานสาธารณสุขจังหวัดต้นสังกัด เพื่อรวบรวมข้อมูลตามแบบฟอร์มที่กำหนดส่งมายังกรมควบคุมโรค ในการจัดสรรวัคซีนเข็มสองลงมายังหน่วยบริการเพื่อฉีดตามวันและเวลาที่แจ้งนัดไว้กับประชาชน โดยภายหลังการฉีดวัคซีนให้หน่วยบริการบันทึก การฉีดเข็มที่สองลงในระบบตามปกติ
“การจัดบริการฉีดวัคซีนเข็มสองของศูนย์ฉีดวัคซีนกลางบางซื่อที่โรงพยาบาลใกล้บ้านนั้น ครอบคลุมถึงโรงพยาบาลส่งเสริมสุขภาพตำบล ช่วยให้ประชาชนมีความสะดวก ลดการเดินทางไกลข้ามจังหวัดที่เป็นการเพิ่มความเสี่ยงต่อการติดเชื้อโควิด 19 ขณะนี้โรงพยาบาลสังกัดกระทรวงสาธารณสุขในส่วนภูมิภาคมีการเตรียม ความพร้อม ประชาชนสามารถยื่นใบนัดได้ ขอให้ความมั่นใจว่าจะได้รับการฉีดวัคซีนเข็มสองใกล้บ้านแน่นอน
ไม่มีตกหล่น” นายแพทย์สุระกล่าว
*********************************** 18 สิงหาคม 2564
วันพุธที่ 26 มกราคม 2565
ครม. อนุมัติร่างกฎหมายยกเว้นภาษีเงินได้ "บุคคลธรรมดา - นิติบุคคล" ที่ได้รับเงินเยียวยาจาก 12 โครงการช่วยเหลือของรัฐ
.....
ที่ประชุม ครม. (24 ม.ค. 65) มีมติอนุมัติร่างกฎหมายการยกเว้นภาษีเงินได้สำหรับเงินเยียวยา เงินช่วยเหลือ เงินสนับสนุน เงินอุดหนุน และประโยชน์อื่นใดที่ได้รับจากโครงการภาครัฐอันเนื่องมาจากการบรรเทา ผลกระทบจากการแพร่ระบาดของโรคโควิด-19 รวม 2 ฉบับ ได้แก่
.
ร่าง พ.ร.ฎ. ออกตามความใน ป. รัษฎากร ว่าด้วยการยกเว้นรัษฎากร (ฉบับที่ ...) พ.ศ. ... ให้ยกเว้นภาษีเงินได้นิติบุคคลให้แก่บริษัทหรือห้างหุ้นส่วน นิติบุคคล สำหรับเงินได้ที่ได้รับจากโครงการของภาครัฐ
.
ร่างกฎกระทรวง ฉบับที่ ... (พ.ศ. ...) ออกตามความใน ป. รัษฎากร ว่าด้วยการยกเว้นรัษฎากร ให้เงินได้ที่ผู้มีเงินได้ได้รับเป็นเงินเยียวยา เงินช่วยเหลือ เงินสนับสนุน เงินอุดหนุน หรือประโยชน์อื่นใดที่ได้รับจากโครงการของภาครัฐเป็นเงินได้พึงประเมินที่ได้รับยกเว้นไม่ต้องรวมคำนวณ ภาษีเงินได้บุคคลธรรมดา
.
เพื่อเป็นการลดภาระภาษี และช่วยเหลือประชาชน รวมทั้งผู้ประกอบการที่ได้รับผลกระทบจากการแพร่ระบาดของโรคโควิด-19 และยังช่วยกระตุ้นการบริโภคภายในประเทศ
.
นอกจากนี้ กฎหมายดังกล่าวจะก่อให้เกิดความชัดเจนแก่ประชาชนและผู้ประกอบการที่ได้รับเงินเยียวยาจาก 12 โครงการรัฐในช่วงปี 2564 ที่ผ่านมา ดังนี้
.
1.โครงการกำลังใจ
2.โครงการเราเที่ยวด้วยกัน
3.โครงการคนละครึ่ง
4.โครงการเราชนะ
5.โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 3
6.โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ
7.โครงการยิ่งใช้ยิ่งได้
8.โครงการ ม33 เรารักกัน
9.โครงการทัวร์เที่ยวไทย
10.โครงการเยียวยานายจ้าง และผู้ประกันตนตามมาตรา 33 ในกิจการที่ได้รับผลกระทบจากมาตรการของรัฐในพื้นที่ควบคุมสูงสุดและเข้มงวด
11.โครงการให้ความช่วยเหลือ บรรเทาภาระค่าใช้จ่ายด้านการศึกษาในช่วงการแพร่ระบาดของโรคโควิด-19 ของกระทรวงศึกษาธิการ
12.โครงการส่งเสริมและรักษาระดับการจ้างงานในธุรกิจ SMEs ของกรมการจัดหางาน กระทรวงแรงงาน
#ไทยคู่ฟ้า#ร่วมต้านโควิด19
-------------------
วันจันทร์ที่ 20 มิถุนายน 2565
ครม. เห็นชอบร่างแผนปฏิบัติการด้านการพัฒนาทักษะทางการเงิน พ.ศ. 2565 - 2570 ให้คนไทยมีทักษะการบริหารจัดการเงิน - วินัยทางการเงิน
....
ที่ประชุม ครม. (14 มิ.ย. 65) เห็นชอบร่างแผนปฏิบัติการด้านการพัฒนาทักษะทางการเงิน พ.ศ. 2565 - 2570 เพื่อเป็นกรอบนโยบายและกลไกบูรณาการการดำเนินการพัฒนาทักษะทางการเงินของประเทศไทย และเป็นแนวทางการจัดทำโครงการและกิจกรรมที่เสริมสร้างทักษะทางการเงินของคนไทยให้บรรลุเป้าหมายที่กำหนด
.
ตั้งเป้าให้คนไทยมีระดับทักษะทางการเงินสูงขึ้นในทุกด้านและเพียงพอสำหรับการบริหารจัดการเงินอย่างเหมาะสม/ มีการก่อหนี้ - ภาระหนี้ที่ไม่จำเป็นลดลง/ มีการออมเพิ่มขึ้นตามแผนทางการเงิน/ มีภูมิคุ้มกันต่อความเสี่ยงและแรงกดดันทางการเงิน/ มีทักษะด้านการเงินดิจิทัล ซึ่งสอดคล้องกับนโยบายรัฐบาลที่ได้กำหนดให้ปี 2565 เป็น “ปีแห่งการแก้หนี้ภาคครัวเรือน”
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันพุธที่ 4 สิงหาคม 2564
รมช.มนัญญา ส่งเสริมอาชีพปลูกฟ้าทลายโจรสู้ภัยโควิด-19 จ.อุทัยธานี
รมช.มนัญญา ส่งเสริมอาชีพปลูกฟ้าทลายโจรสู้ภัยโควิด-19 จ.อุทัยธานี
รมช.มนัญญาส่งเสริมอาชีพปลูกฟ้าทลายโจรสู้ภัยโควิด-19จ.อุทัยธานี
​นางสาวมนัญญาไทยเศรษฐ์ รัฐมนตรีช่วยว่าการกระทรวงเกษตรละสหกรณ์กล่าวภายหลังตรวจเยี่ยมแปลงปลูกฟ้าทะลายโจร ต.ระบำ อ.ลานสัก จ.อุทัยธานีว่าจากสถานการณ์การแพร่ระบาดของไวรัสโคโรนา 2019 (โควิด–19) ระลอกใหม่ที่รุนแรงมากขึ้นส่งผลทำให้ผู้ป่วยติดเชื้อโควิด–19 จำนวนมากขึ้น ซึ่งปัจจุบันยังมีการแพร่กระจายเป็นวงกว้างและรวดเร็ว ความหวังที่จะลดการติดเชื้อได้คือวัคซีนและยารักษาโรค ที่จะสามารถหยุดยั้ง ลดจำนวนผู้ติดเชื้อ และลดความรุนแรงให้แก่ผู้ป่วยติดเชื้อโควิด–19ได้ จากการศึกษาวิจัยสมุนไพรไทย เพื่อใช้เป็นยาทางเลือกในการรักษาผู้ป่วยติดเชื้อโควิด–19พบว่า สมุนไพรฟ้าทะลายโจร มีผลยับยั้งเชื้อไวรัสและมีฤทธิ์ต้านการเพิ่มจำนวนของเชื้อไวรัสหากนำมาใช้ร่วมรักษากับการแพทย์แผนปัจจุบันในผู้ป่วยติดเชื้อโควิด–19 ที่มีระดับความรุนแรงน้อย (ไม่มีภาวะปอดอักเสบ) ผู้ป่วยส่วนใหญ่มีอาการดีขึ้นตามลำดับและแทบไม่พบผลข้างเคียงอีกด้วย
​รมช.มนัญญากล่าวต่อไปว่ากระทรวงเกษตรและสหกรณ์จึงมีนโยบายขับเคลื่อนการปลูกสมุนไพรฟ้าทะลายโจรโดยมอบหมายให้กรมส่งเสริมสหกรณ์จัดทำโครงการส่งเสริมการปลูกฟ้าทะลายโจรในสถาบันเกษตรกร ซึ่งกรมวิชาการเกษตรจะสนับสนุนพันธุ์ที่มีสารแอนโดรกราโฟไลค์สูง ให้กับสหกรณ์ที่เข้าร่วมโครงการ ซึ่งจะทำให้เกษตรกรมีรายได้เพิ่มขึ้น และอนาคตอาจจะกลายเป็นพืชเศรษฐกิจตัวใหม่ ต่อไป
​ทั้งนี้สำนักงานสหกรณ์จังหวัดอุทัยธานี ได้คัดเลือกสหกรณ์ที่มีความพร้อมและพื้นที่เหมาะสมเข้าร่วมโครงการ เพื่อขับเคลื่อนขยายพื้นที่ปลูกฟ้าทะลายโจรป้อนเป็นวัตถุดิบให้กับกระทรวงสาธารณสุข จึงได้จัดทำโครงการปลูกพืชสมุนไพร (ฟ้าทะลายโจร)สู้ภัยโควิด–19 ของสมาชิกสหกรณ์ในจังหวัดอุทัยธานีขึ้น วัตถุประสงค์เพื่อส่งเสริมอาชีพการปลูกฟ้าทะลายโจรแก่สมาชิกสหกรณ์ในพื้นที่คทช. และสหกรณ์ในจังหวัดอุทัยธานีเพื่อขยายพื้นที่ปลูกฟ้าทะลายโจรป้อนเป็นวัตถุดิบในการผลิตยาทางเลือกในการรักษาโรคโควิด–19โดยมีกลุ่มเป้าหมายคือสมาชิกสหกรณ์การเกษตรในจังหวัดอุทัยธานีจำนวน 40 ราย พื้นที่ 40 ไร่ดำเนินกิจกรรมจัดทำแปลงเรียนรู้/สาธิต ในพื้นที่ส่วนกลางของสหกรณ์ที่เข้าร่วมโครงการตลอดจนส่งเสริม สนับสนุน สหกรณ์จัดทำแผนการตลาด เพื่อรวบรวมและจำหน่ายผลผลิตฟ้าทะลายโจรของสมาชิก
วันอาทิตย์ที่ 7 สิงหาคม 2565
โฆษกรัฐบาลเผย "นายกฯ" ยืนยันรัฐบาลและกระทรวงสาธารณสุข จัดหาและกระจายยารักษาโควิด-19 ให้โรงพยาบาลรัฐและเอกชนทั่วประเทศอย่างเพียงพอ  รองรับการรักษาผู้ป่วยโควิด-19 ได้ครอบคลุม
โฆษกรัฐบาลเผย "นายกฯ" ยืนยันรัฐบาลและกระทรวงสาธารณสุข จัดหาและกระจายยารักษาโควิด-19 ให้โรงพยาบาลรัฐและเอกชนทั่วประเทศอย่างเพียงพอ  รองรับการรักษาผู้ป่วยโควิด-19 ได้ครอบคลุม
วันนี้ (7 สิงหาคม 2565) นายธนกร วังบุญคงชนะ โฆษกประจำสำนักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า รัฐบาลได้เตรียมความพร้อมด้านยาเพื่อรองรับการรักษาผู้ติดเชื้อโควิด-19 อย่างเพียงพอ โดยได้มีการจัดหายารักษาโควิด-19 จำนวน 4 รายการ ได้แก่ 1) ฟาวิพิราเวียร์ 2) โมลนูพิราเวียร์ 3) เรมเดซิเวียร์ และ 4) แพกซ์โลวิด ซึ่งเป็นยาที่ได้ขึ้นทะเบียนจากสำนักงานคณะกรรมการอาหารและยา (อย.) และผ่านการคัดเลือกและรับรองคุณภาพจากต่างประเทศซึ่งนำเข้าโดยองค์การเภสัชกรรม โดยตั้งแต่เดือนมกราคม - กรกฎาคม 2565 กระทรวงสาธารณสุขได้สนับสนุนยาให้แก่โรงพยาบาลรัฐและเอกชนทั่วประเทศ แบ่งเป็น ยาฟาวิพิราเวียร์ จำนวน 265,500,000 เม็ด ยาโมลนูพิราเวียร์ จำนวน 12,000,000 เม็ด และยาเรมเดซิเวียร์ จำนวน 375,210 ขวด ซึ่งยาแต่ละรายการมีข้อบ่งชี้ในการใช้แตกต่างกัน ทั้งนี้ ผู้ติดเชื้อโควิด-19 ไม่จำเป็นต้องได้รับยาต้านไวรัสทุกรายแม้จะเป็นกลุ่ม 608 ก็ตาม โดยการจ่ายยาต้านไวรัส ขึ้นอยู่กับดุลยพินิจของแพทย์ที่จะพิจารณาจ่ายยาตามอาการ
ข้อมูลล่าสุด ณ วันที่ 3 สิงหาคม 2565 มีรายงานยาคงคลังในพื้นที่ ได้แก่ ยาฟาวิพิราเวียร์และโมลนูพิราเวียร์ รวม 11.2 ล้านเม็ด และยังมีสำรองที่ส่วนกลางอีกจำนวนหนึ่ง ปัจจุบันอัตราการใช้ยาเพียงพอต่อการใช้มากกว่า 14 วัน นอกจากนี้ ส่วนกลางยังมีการสำรองยาฟาวิพิราเวียร์และโมลนูพิราเวียร์กว่า 2 ล้านเม็ด และอยู่ระหว่างจัดซื้อเพิ่มเติม คือ ฟาวิพิราเวียร์ 10 ล้านเม็ด โมลนูพิราเวียร์ 20 ล้านเม็ด และเรมเดซิเวียร์ 8 หมื่นขวด
รายงานสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ (รักษาตัวใน รพ.) จำนวน 2,250 ราย จำแนกเป็นผู้ป่วยในประเทศ 2,249 ราย ผู้ป่วยมาจากต่างประเทศ 1 ราย ผู้เสียชีวิตเพิ่มขึ้น 35 ราย ผู้ที่กำลังรักษาตัว 21,526 ราย และมียอดผู้ที่หายป่วยกลับบ้านแล้ว 1,939 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,382,174 ราย จำนวนผู้ที่หายป่วยสะสมจำนวน 2,383,993 ราย จำนวนผู้ป่วยปอดอักเสบรักษาตัวอยู่ในโรงพยาบาล 952 ราย ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 5 ส.ค. 65 รวม 141,814,894 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 57,157,386 โดส ผู้ได้รับวัคซีนเข็มที่ 2 สะสม 53,535,476 โดส และผู้ได้รับวัคซีนเข็มที่ 3 ขึ้นไปสะสม 31,122,032 โดส
วันอาทิตย์ที่ 5 กันยายน 2564
ประกาศ ขสมก. ประจำวันที่ 5 กันยายน 2564​ พบพนักงานติดเชื้อไวรัส COVID-19 จำนวน​ 12 ราย
ประกาศ ขสมก. ประจำวันที่ 5 กันยายน 2564​ พบพนักงานติดเชื้อไวรัส COVID-19 จำนวน​ 12 ราย
1) พนักงานเก็บค่าโดยสารรถธรรมดา สาย 136 เพศหญิง อายุ 47 ปี
2) พนักงานขับรถโดยสารธรรมดา สาย 145 เพศชาย อายุ 23 ปี
3) พนักงานเก็บค่าโดยสารรถธรรมดา สาย 145 เพศหญิง อายุ 23 ปี
4) พนักงานขับรถโดยสารปรับอากาศ สาย 2 เพศชาย อายุ 48 ปี
5) พนักงานเก็บค่าโดยสารรถปรับอากาศ สาย 2 เพศหญิง อายุ 53 ปี
6) พนักงานเก็บค่าโดยสารรถธรรมดา สาย 72 เพศหญิง อายุ 39 ปี
7) พนักงานขับรถโดยสารธรรมดา สาย 117 เพศหญิง อายุ 38 ปี
8) พนักงานเก็บค่าโดยสารรถธรรมดา สาย 66 เพศหญิง อายุ 31 ปี
9) พนักงานเก็บค่าโดยสารรถปรับอากาศ สาย 145 เพศหญิง อายุ 55 ปี
10) นายท่าปล่อยรถโดยสาร สาย 23 เพศชาย อายุ 59 ปี
11) พนักงานเก็บค่าโดยสารรถปรับอากาศ สาย 205 เพศหญิง อายุ 60 ปี
12) พนักงานเติมน้ำมันรถโดยสาร อู่ท่าอิฐ เพศชาย อายุ 60 ปี
วันจันทร์ที่ 5 กรกฎาคม 2564
ประกาศ! ไทยพ้นจากประเทศที่มีปัญหาวัณโรคสูง
....
เมื่อปี 2558 องค์การอนามัยโลก (WHO) ได้จัดกลุ่มประเทศที่มีภาระปัญหาวัณโรคสูงของโลก (WHO global lists of HBCs for 2016-2020) โดยแบ่งเป็น 3 ด้าน ๆ ละ 30 ประเทศ ประกอบด้วย
1. ประเทศที่มีจำนวนและอัตราป่วยวัณโรคสูง
2. ประเทศที่มีจำนวนและอัตราวัณโรคที่สัมพันธ์กับเอชไอวีสูง
3. ประเทศที่มีจำนวนและอัตราป่วยวัณโรคดื้อยาหลายขนานสูง
.
ปรากฎว่าประเทศไทยเป็น 1 ใน 14 ประเทศที่มีภาระปัญหาวัณโรคสูงทั้ง 3 ด้าน
.
ตลอดระยะเวลา 5 ปีที่ผ่านมา รัฐบาลได้เร่งดำเนินการแก้ไข และควบคุมปัญหาวัณโรคภายในประเทศทุกมิติ
.
ล่าสุด เมื่อวันที่ 17 มิ.ย. 64 ที่ผ่านมา องค์การอนามัยโลก (WHO) ได้ประกาศการจัดอันดับประเทศที่มีภาระปัญหาวัณโรคสูงของโลกขึ้นอีกครั้ง
.
ครั้งนี้ พบว่าประเทศไทยไม่มีรายชื่อปรากฎอยู่ในกลุ่ม 30 ประเทศที่มีจำนวนและอัตราป่วยวัณโรคดื้อยาหลายขนานสูงแล้ว ซึ่งหมายความว่าประเทศไทยพ้นจาก 14 ประเทศที่มีภาระด้านวัณโรคสูงทั้ง 3 ด้าน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 26 ธันวาคม 2564
ดีอีเอส พบมือโพสต์ข่าวปลอมเกาะกระแสคริปโต
ดีอีเอส พบมือโพสต์ข่าวปลอมเกาะกระแสคริปโต
“นพวรรณ”โฆษกดีอีเอสฝ่ายการเมืองเปิด10อันดับข่าวปลอมที่ได้รับความสนใจมากสุดในรอบสัปดาห์พบข่าวปลอมอ้างชื่อกฟผ.เปิดเพจจัดกิจกรรมลุ้นรางวัลเป็นเงินดิจิทัลมาแรงสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่ 17-23 ธ.ค. 64โดยศูนย์ต่อต้านข่าวปลอมมีข้อความที่เข้ามาทั้งสิ้น11,585,499ข้อความจากการคัดกรองมีข้อความที่ต้องดำเนินการตรวจสอบ(Verify)จำนวน245ข้อความรวมเรื่องที่ต้องดำเนินการตรวจสอบ116เรื่องในจำนวนนี้เป็นข่าวเกี่ยวกับโควิด45เรื่อง
ทั้งนี้พบว่าข่าวปลอมที่มีคนสนใจสูงสุด10อันดับได้แก่อันดับ1กฟผ.เปิดเพจใหม่พร้อมจัดกิจกรรมลุ้นเงินรางวัลเป็นสกุลเงินดิจิทัลอันดับ2เสียชีวิตบนทางหลวงขอรับเงินชดเชยจากกรมทางหลวงได้15,000บาทอันดับ3ดื่มน้ำอัดลมผสมเกลือช่วยแก้อาการขาดน้ำจากภาวะท้องเสีpอันดับ4ผลิตภัณฑ์ฟ้าทะลายโจรดีเฮิร์บ(DHerb)เป็นผลิตภัณฑ์ที่ได้รับอนุญาตจากอย.อันดับ5เรื่องส่งข้อความทักทายเป็นรูปหรือภาพเคลื่อนไหวทำให้ถูกขโมยข้อมูลส่วนตัว
อันดับ6ผู้หญิงไม่ควรกินคอลลาเจนเพราะมีสารทำให้เกิดเนื้องอกในร่างกายอันดับ7รัฐบาลปรับเบี้ยยังชีพผู้สูงอายุเพิ่ม2,000บาทอันดับ8ร่างพรบ.กิจการฮัจย์มีผลให้อิสลามเข้าควบคุมกรมการปกครองและกระทรวงมหาดไทยอันดับ9กฟผ.กับปตท.ร่วมกันทำให้ค่าไฟแพงและอันดับ10ภาคใต้เตรียมรับมือพายุดีเปรสชั่นช่วงวันที่19-20ธ.ค.
ทั้งนี้จากการประสานงานของศูนย์ต่อต้านข่าวปลอมไปยังหน่วยงานที่เกี่ยวข้องมีข่าวที่ได้รับผลการตรวจสอบกลับมาแล้ว54เรื่องโดยเป็นข่าวปลอม/ข่าวบิดเบือนจำนวน12เรื่องส่วนใหญ่เกี่ยวกับเงินเยียวยาเงินช่วยเหลือจากรัฐแจกเงินและกิจกรรมลุ้นเงินรางวัล
“อยากขอความร่วมมือจากประชาชนอย่างต่อเนื่องในการแก้ปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
**********
วันจันทร์ที่ 18 กรกฎาคม 2565
ครม.อนุมัติให้ ขสมก. กู้เงินเสริมสภาพคล่องทางการเงิน จำนวน 7,516 ล้านบาท โดยให้กระทรวงการคลังเป็นผู้ค้ำประกันเงินกู้
ครม.อนุมัติให้ ขสมก. กู้เงินเสริมสภาพคล่องทางการเงิน จำนวน 7,516 ล้านบาท โดยให้กระทรวงการคลังเป็นผู้ค้ำประกันเงินกู้
วันที่ 18 กรกฎาคม 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติให้องค์การขนส่งมวลชนกรุงเทพ (ขสมก.) กู้เงินเพื่อเสริมสภาพคล่องทางการเงิน ประจำปีงบประมาณ 2566 รวมจำนวน 7,516 ล้านบาท และให้กระทรวงการคลังเป็นผู้ค้ำประกันเงินกู้ กำหนดวิธีการกู้เงิน เงื่อนไข และรายละเอียดต่างๆในการกู้เงิน โดยกระทรวงคมนาคมรายงานว่า ขสมก.ประสบปัญหาการขาดสภาพคล่องทางการเงิน เนื่องจากผลประกอบการที่ขาดทุนและไม่ได้รับเงินชดเชยผลการขาดทุนตามจำนวนที่เกิดขึ้นจริง
ทั้งนี้มีสาเหตุหลักมาจากการที่ ขสมก.เก็บค่าโดยสารตามอัตราที่ภาครัฐกำหนดซึ่งต่ำกว่าต้นทุนที่แท้จริง และไม่สามารถปรับอัตราค่าโดยสารเพิ่มขึ้นตามสภาวการณ์ปัจจุบันได้ จึงส่งผลให้มีผลขาดทุนจากการดำเนินงาน ภาระหนี้สินสะสม และดอกเบี้ยเพิ่มสูงขึ้นอย่างต่อเนื่อง ประกอบกับปัจจุบัน ขสมก.อยู่ระหว่างดำเนินการทบทวนร่างแผนฟื้นฟูกิจการขสมก.ฉบับปรับปรุงใหม่ ทำให้ขสมก.ยังคงมีหนี้สินค้างชำระรวมทั้งสิ้น 132,565 ล้านบาท
อย่างไรก็ตามขสมก.ได้จัดทำประมาณการเงินสดรับ-จ่าย ในปีงบประมาณ 2566 คาดว่าจะมีเงินสดคงเหลือปลายงวดขาดมือจำนวน 42,640 ล้านบาท ซึ่งไม่เพียงพอที่จะนำมาเป็นค่าใช้จ่ายในการดำเนินงาน ดั้งนั้นเพื่อให้เกิดสภาพคล่องทางการเงินและสามารถทำให้องค์กรบริหารจัดการต่อไปได้ ขสมก.จึงมีความจำเป็นต้องกู้เงินจำนวน 42,640 ล้านบาท โดยส่วนหนึ่งจะนำไปชำระคืนหนี้เงินกู้เดิมที่ครบกำหนดชำระและไถ่ถอนพันธบัตรเงินกู้ จำนวน 35,123 ล้านบาท ซึ่งได้นำเสนอสำนักงานบริหารหนี้สาธารณะ เพื่อบรรจุเข้าแผนการบริหารหนี้สาธารณะ ประจำปีงบประมาณ 2566 แล้ว จึงคงเหลือเงินกู้เพื่อเสริมสภาพคล่องทางการเงิน และเป็นเงินสดหมุนเวียนในการดำเนินงานของขสมก.ในปีงบประมาณ 2566 จำนวน 7,516 ล้านบาท เป็นการชำระค่าเชื้อเพลิงวงเงิน 2,250 ล้านบาท, ชำระค่าเหมาซ่อม 1,422 ล้านบาท และเสริมสภาพคล่องทางการเงิน 3,844 ล้านบาท
ทั้งนี้ ขสมก. รายงานว่า การกู้เงินในครั้งนี้ จะทำให้สามารถประหยัดค่าดอกเบี้ยค้างชำระได้เมื่อเทียบกับกรณีที่ไม่กู้เงินที่ภาระดอกเบี้ยค่าเชื้อเพลิงอยู่ที่ร้อยละ 5.82 ต่อปี ค่าเหมาซ่อมอยู่ที่ร้อยละ 6.35 ต่อปี รวมเป็นดอกเบี้ยที่ต้องชำระ 221.27 ล้านบาทต่อปี แต่หากกู้เงินต้นทุนดอกเบี้ยจะปรับลดลงเหลือเฉลี่ยร้อยละ 1.098 ต่อปี รวมดอกเบี้ยที่ต้องชำระ 40.324 ล้านบาท หรือประหยัดดอกเบี้ยได้ 180.95 ล้านบาท
วันอังคารที่ 15 มีนาคม 2565
สธ. Kick Off ฉีดวัคซีนผู้สูงอายุ สร้างความปลอดภัยรับลูกหลานกลับบ้านช่วงสงกรานต์
รองนายกรัฐมนตรีและรัฐมนตรีว่าการกระทรวงสาธารณสุข เปิดโครงการฉีดวัคซีนโควิด 19 ในผู้สูงอายุ ต้อนรับลูกหลานกลับบ้านช่วงสงกรานต์ได้อย่างปลอดภัย ที่ศูนย์ชุมชนโครงการบ้านเอื้ออาทร นนทบุรี (วัดกู้ 2) เป็นต้นแบบให้ทุกพื้นที่ทั่วประเทศ
รองนายกรัฐมนตรีและรัฐมนตรีว่าการกระทรวงสาธารณสุข เปิดโครงการฉีดวัคซีนโควิด19 ในผู้สูงอายุ ต้อนรับลูกหลานกลับบ้านช่วงสงกรานต์ได้อย่างปลอดภัย ที่ศูนย์ชุมชนโครงการบ้านเอื้ออาทร นนทบุรี (วัดกู้ 2)เป็นต้นแบบให้ทุกพื้นที่ทั่วประเทศดำเนินการช่วงสัปดาห์รณรงค์21-31 มีนาคมนี้ พร้อมแนะให้ลูกหลาน Clean Upตัวเอง 1 สัปดาห์ก่อนเดินทางกลับเพื่อเพิ่มความปลอดภัย
วันนี้ (15 มีนาคม 2565) ที่ศูนย์ชุมชนโครงการบ้านเอื้ออาทร นนทบุรี (วัดกู้2) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนพ.เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ร่วมเปิดกิจกรรมโครงการฉีดวัคซีนโควิด 19 ในผู้สูงอายุ เพื่อต้อนรับลูกหลานกลับบ้านอย่างปลอดภัย “Save 608 by Booster” และกล่าวว่า เทศกาลสงกรานต์ปี 2565 นี้ แม้ประเทศไทยจะมีการฉีดวัคซีนโควิด 19 ไปแล้วกว่า 130 ล้านเข็ม แต่ยังมีกลุ่มผู้สูงอายุและผู้มีโรคประจำตัวจำนวนหนึ่งที่ยังไม่ได้ฉีดวัคซีนหรือยังไม่ได้ฉีดเข็มกระตุ้นตามกำหนด ซึ่งมีความเสี่ยงที่จะติดเชื้อและอาการหนักถึงขั้นเสียชีวิตได้ โดยเฉพาะในช่วงเทศกาลสงกรานต์ที่จะมีลูกหลานเดินทางกลับภูมิลำเนาจำนวนมาก กระทรวงสาธารณสุขจึงจัดโครงการฉีดวัคซีนโควิด 19 ในผู้สูงอายุ เพื่อต้อนรับลูกหลานกลับบ้านอย่างปลอดภัย “Save 608 by Booster” เพื่อเร่งรัดการฉีดวัคซีนเข็มกระตุ้น เนื่องจากผู้สูงอายุ 70 ปีขึ้นไป มีอัตราเสียชีวิตจากโรคโควิด 19 สูงถึง 7.5% แต่หากได้รับการฉีดวัคซีนจะช่วยลดการป่วยหนักหากติดเชื้อ และลดอัตราการเสียชีวิตได้ถึง 41 เท่า โดยหลังจากนี้ทุกพื้นที่จะดำเนินการตามโครงการฯ อย่างต่อเนื่องในช่วงสัปดาห์รณรงค์ระหว่างวันที่ 21-31 มีนาคม 2565 ส่วนลูกหลานที่จะเดินทางกลับบ้านช่วงสงกรานต์ ขอให้ Self Clean Up ตัวเองให้ปลอดจากเชื้อโควิด 19 ในช่วง 1 สัปดาห์ก่อนเดินทาง โดยหลีกเลี่ยงกิจกรรมที่จะก่อให้เกิดความเสี่ยงต่างๆ เช่น การรวมกลุ่มกินเลี้ยงสังสรรค์ พบปะผู้คนจำนวนมาก การเข้าไปยังสถานที่แออัดต่างๆ และตรวจ ATK คัดกรองตนเอง เพื่อลดความเสี่ยงนำเชื้อกลับไปแพร่ให้ผู้สูงอายุที่บ้าน
นายอนุทินกล่าวต่อว่า สำหรับการจัดกิจกรรมที่ศูนย์ชุมชนโครงการบ้านเอื้ออาทร นนทบุรี (วัดกู้2) ครั้งนี้ ถือเป็นการเริ่มต้นและเป็นต้นแบบให้กับพื้นที่อื่นๆ นำไปปรับใช้ โดยในวันนี้มีผู้สูงอายุเข้ารับการวัคซีน 93 คนและยังให้บริการกับประชาชนในชุมชนฯ ที่ต้องการฉีดวัคซีนทั้งเข็มปกติและเข็มกระตุ้นด้วย ส่วนผู้ที่ยังลังเลไม่ยอมฉีดได้ส่งเจ้าหน้าที่ออกเคาะประตูบ้านสร้างความเข้าใจและชักชวนมาฉีดวัคซีน รวมทั้งจัดทีมออกฉีดวัคซีนถึงห้องพักในกลุ่มผู้ป่วยติดเตียง และผู้สูงอายุติดบ้าน ซึ่งจากที่มีการฉีดวัคซีนไปแล้วจำนวนมากพบว่ามีความปลอดภัยจึงขอให้ประชาชนมั่นใจและมารับวัคซีนกันให้มากขึ้น เพื่อให้ทุกคนมีเกราะป้องกันจากโรคโควิด 19
****************************************** 15 มีนาคม 2565
วันจันทร์ที่ 2 พฤษภาคม 2565
ปลัด สธ. แนะ กทม. เตรียมความพร้อมรับมือโรคโควิด 19 เข้าสู่การเป็นโรคประจำถิ่น
ปลัดกระทรวงสาธารณสุข เผย สถานการณ์โควิด 19 พื้นที่กทม.แนวโน้มดีขึ้น มีระบบดูแลรักษาผู้ติดเชื้อครอบคลุม ประชาชนได้รับวัคซีนเข็มที่ 3 มากกว่า 60% สามารถเดินหน้าเข้าสู่การจัดการให้โควิด 19 เป็นโรคประจำถิ่นได้
ปลัดกระทรวงสาธารณสุข เผย สถานการณ์โควิด 19 พื้นที่กทม.แนวโน้มดีขึ้น มีระบบดูแลรักษาผู้ติดเชื้อครอบคลุม ประชาชนได้รับวัคซีนเข็มที่ 3 มากกว่า 60% สามารถเดินหน้าเข้าสู่การจัดการให้โควิด 19 เป็นโรคประจำถิ่นได้ โดยมีมาตรการดูแลพื้นที่สำคัญ เช่น ผับ บาร์ ร้านอาหาร ขนส่งสาธารณะ
วันนี้ (2 พฤษภาคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยแพทย์หญิงปฐมพร ศิรประภาศิริ ผู้ทรงคุณวุฒิกระทรวงสาธารณสุข และผู้ตรวจราชการกระทรวงสาธารณสุข เขตสุขภาพที่ 13 นายแพทย์ภูวเดช สุระโคตร ผู้ช่วยปลัดกระทรวงสาธารณสุข ร่วมหารือกับ แพทย์หญิงป่านฤดี มโนมัยพิบูลย์ ผู้อำนวยการสำนักอนามัย กรุงเทพมหานคร และคณะ เกี่ยวกับแนวทางการเตรียมความพร้อมพื้นที่กรุงเทพมหานครให้รับมือโรคโควิด 19 ตามแนวทางการขับเคลื่อนบริหารจัดการโรคโควิด 19 แบบโรคประจำถิ่น (Endemic approach)
นายแพทย์เกียรติภูมิ กล่าวว่า ขณะนี้สถานการณ์การแพร่ระบาดของโรคโควิด 19 ของประเทศไทย เริ่มคลี่คลายมากขึ้น หลายจังหวัดมีแนวโน้มพบผู้ติดเชื้อรายใหม่ ผู้ป่วยหนักและผู้เสียชีวิตลดลงอย่างต่อเนื่อง กระทรวงสาธารณสุขได้เตรียมการรองรับสถานการณ์ตามแนวทาง 2U 3พอ ได้แก่ Universal Prevention ใช้การป้องกันตนเองขั้นสูงสุดต่อเนื่อง, Universal Vaccination ฉีดวัคซีนโควิด 19 ให้ครอบคลุมประชาชนทุกกลุ่ม, มีเตียงเพียงพอสำหรับผู้ป่วยโควิด, มียาและวัคซีนฉีดเพียงพอให้ประชาชน และมีบุคลากรทางการแพทย์ในการดูแลผู้ป่วยเพียงพอ
สำหรับกรุงเทพมหานคร เป็นจังหวัดหนึ่งที่สถานการณ์ดีขึ้นเช่นกัน ผู้ที่ตรวจพบว่าติดเชื้อได้รับการดูแลรักษาที่บ้าน (Home Isolation) และแบบผู้ป่วยนอก “เจอ แจก จบ” ขณะที่การฉีดวัคซีนมีความครอบคลุมสูง คือ เข็ม 1 และเข็ม 2 ได้เกิน 100% ส่วนเข็มกระตุ้นหรือเข็ม 3 มีความครอบคลุมมากกว่า 60% สามารถเดินหน้าเข้าสู่การเป็นจังหวัดที่บริหารจัดการโรคโควิด 19 แบบโรคประจำถิ่น (Endemic Sandbox) ได้แนะนำให้มุ่งเน้นการจัดการในพื้นที่สำคัญ เช่น สวนสาธารณะ ที่มีคนจำนวนมาก กิจการที่มีความเสี่ยง เช่น ผับ บาร์ รวมถึงขนส่งสาธารณะต่าง ๆ โดยร่วมกับหน่วยงานที่เกี่ยวข้องยกระดับการผ่อนคลายอย่างค่อยเป็นค่อยไป เพื่อให้ประชาชนค่อยๆ ปรับตัว และการเปลี่ยนผ่านเป็นไปอย่างราบรื่น
************************************** 2 พฤษภาคม 2565
วันพุธที่ 26 มกราคม 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการกรมเจ้าท่าปฏิบัติการตามแผนแห่งชาติฯ รับมือน้ำมันดิบรั่วไหลที่มาบตาพุด
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า ได้รับรายงาน เมื่อวันที่ 25 มกราคม 2565 เวลาประมาณ 21.00 น. ได้เกิดเหตุน้ำมันดิบรั่วไหล บริเวณทุ่นผูกเรือน้ำลึกเดี่ยวกลางทะเล ท่าเรือมาบตาพุด จ.ระยอง จากการตรวจสอบไม่พบผู้ได้รับบาดเจ็บหรือเสียชีวิต จุดที่รั่วไหลนั้นทราบว่าเกิดจากท่อขนส่งน้ำมันดิบใต้ทะเล ปรากฎคราบน้ำมันครอบคลุมพื้นที่ กว้าง 200 เมตร ยาว 600 เมตร ส่วนปริมาณในการรั่วไหลยังไม่สามารถประเมินได้เนื่องจากขณะเกิดเหตุเป็นเวลากลางคืน
ทั้งนี้ ได้สั่งการด่วนที่สุดให้กรมเจ้าท่าปฏิบัติตาม “แผนป้องกันและขจัดมลพิษทางน้ำเนื่องจากน้ำมันแห่งชาติ” โดยให้ประสานหน่วยงานที่เกี่ยวข้องในการป้องกันและยับยั้งไม่ให้น้ำมันเคลื่อนที่เข้าสู่ฝั่งเนื่องจากทิศทางลมพัดขึ้นไปทางด้านเหนือซึ่งอาจจะมีผลกระทบต่อพื้นที่จังหวัดระยองได้ รวมทั้งให้รายงานสถานการณ์และความคืบหน้าให้ทราบอย่างต่อเนื่อง
วันอังคารที่ 26 ตุลาคม 2564
สินเชื่อฉุกเฉินสำหรับประชาชนที่ประสบภัยน้ำท่วม
วันจันทร์ที่ 25 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนสินเชื่อฉุกเฉินสำหรับรายย่อยเพื่อบรรเทาความเดือดร้อนให้แก่ประชาชนที่ประสบภัยน้ำท่วม ผ่าน 2 ธนาคาร ได้แก่ ธนาคารออมสิน ให้สินเชื่อรายละไม่เกิน 50,000 บาท ปลอดชำระคืนเงิน 3 เดือนแรก อัตราดอกเบี้ยร้อยละ 0 ในปีแรก ผ่อนชำระนาน 3-5 ปี และสินเชื่อเคหะ รายละไม่เกิน 1 ล้านบาท ดอกเบี้ยร้อยละ 0 ในปีแรก ผ่อนชำระสูงสุด 40 ปี ยื่นคำขอสินเชื่อภายใน 3 เดือนนับตั้งแต่วันที่ประกาศภัยพิบัติหรือวันที่ประสบภัยพิบัติ และธนาคารเพื่อการเกษตรและสหกรณ์การเกษตร ให้สินเชื่อรายละไม่เกิน 50,000 บาท อัตราดอกเบี้ยร้อยละ 0 ต่อปี เป็นเวลา 6 เดือน ระยะเวลาผ่อนชำระไม่เกิน 3 ปี ผู้ประสบภัยน้ำท่วมที่สนใจ สอบถามเพิ่มเติมได้ที่ธนาคารออมสินและ ธกส. ทุกสาขาทั่วประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 23 กรกฎาคม 2564
ลูกหนี้ กยศ. เฮ! ผ่อนสูงสุด 30 ปี - จ่ายเดือนละ 10 บ. สู้ภัยโควิด
....
มาแล้วครับ แนวทางความช่วยเหลือลูกหนี้ กยศ. ที่ได้รับผลกระทบจากสถานการณ์โรคโควิด-19 ที่ล่าสุดทาง กยศ. ได้ปรับโครงสร้างหนี้ – เงื่อนไขการผ่อนชำระใหม่ เพื่อบรรเทาภาระและช่วยเหลือผู้กู้ยืมทุกคน ดังนี้
.
1.ปรับโครงสร้างหนี้ :
ผู้กู้ยืมที่ยังไม่ถูกฟ้องคดี สามารถผ่อนชำระได้สูงสุด 30 ปี หากงวดสุดท้ายอายุไม่เกิน 65 ปี โดยสามารถแจ้งความประสงค์ได้ที่ แอปฯ กยศ. Connect หรือเว็บไซต์https://wsa.dsl.studentloan.or.thเริ่ม 1 ส.ค. 64
.
2.ปรับลำดับตัดชำระหนี้ :
ผู้กู้ยืมที่ยังไม่ถูกฟ้องคดี กยศ. จะเปลี่ยนลำดับการตัดชำระหนี้ให้โดยอัตโนมัติ โดยจะนำเงินที่ชำระไปตัดเงินต้นก่อน จากนั้นจะเป็นดอกเบี้ย และเบี้ยปรับ ตามลำดับ
.
3.ปรับเงื่อนไขการผ่อนชำระ :
ผู้กู้ยืมรายใหม่ หรือที่อยู่ระหว่างปลอดหนี้และยังไม่ครบกำหนดชำระ รับสิทธิผ่อนชำระในอัตราเท่ากันทุกเดือน สูงสุด 30 ปี โดยงวดสุดท้ายต้องมีอายุไม่เกิน 60 ปี
.
นอกจากนี้ ยังสามารถขอลดจำนวนเงินที่ต้องชำระในช่วงเดือน ส.ค. 64 – มิ.ย. 65 ได้ เหลือเดือนละ 10 บาท ผ่านแอปฯ กยศ. Connect (แต่ยังคงต้องชำระส่วนต่างตามเงื่อนไขของสัญญา) รวมถึง กยศ. จะลดเบี้ยปรับเหลือ 0.5% พร้อมชะลอการฟ้องคดี บังคับคดี ยกเว้นคดีที่จะขาดอายุความ และงดการขายทอดตลาดไว้จนถึงสิ้นปี 64
.
สอบถามข้อมูลเพิ่มเติมได้ที่ กยศ. Call Center โทร. 0 2016 4888
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 24 มีนาคม 2565
​ก.อุต ร่วมกับ SCG ลงพื้นที่ จ.ลำปาง เยี่ยมชมชุมชนเศรษฐกิจพอเพียงต้นแบบ "บ้านแป้นใต้"
​ก.อุต ร่วมกับ SCG ลงพื้นที่ จ.ลำปาง เยี่ยมชมชุมชนเศรษฐกิจพอเพียงต้นแบบ "บ้านแป้นใต้"
ก.อุต ร่วมกับ SCG ลงพื้นที่ จ.ลำปาง เยี่ยมชมชุมชนเศรษฐกิจพอเพียงต้นแบบ "บ้านแป้นใต้"
ลำปาง : วันที่ 22 มีนาคม 2565 เวลา 13.00 น. นางวรวรรณ ชิตอรุณ รองปลัดกระทรวงอุตสาหกรรม นำคณะลงพื้นที่พัฒนาและผลักดันแผนของกระทรวงอุตสาหกรรมและบูรณาการนโยบายเชิงพื้นที่ระหว่างส่วนกลางและส่วนภูมิภาค โดยได้ลงพื้นที่หมู่บ้านอุตสาหกรรมเชิงสร้างสรรค์บ้านแป้นใต้ อำเภอแจ้ห่ม จังหวัดลำปาง ซึ่งเป็นชุมชนเศรษฐกิจพอเพียงต้นแบบ มีจุดเด่นเป็นแหล่งผลิตพืชพันธ์ธัญญาหาร แม่น้ำวังไหลผ่านย่านวิถีชุมชน และการท่องเที่ยวแบบเกษตรอินทรีย์ นอกจากนี้ ชุมชนยังเป็นหมู่บ้านแห่งความสมดุลที่นำทุนวัฒนธรรม วิถีชีวิตมาผนวกกับความคิดสร้างสรรค์และการออกแบบเพื่อสร้างมูลค่าเพิ่มให้กับสินค้าในชุมชน โดยชุมชนได้เข้าร่วมโครงการหมู่บ้านอุตสาหกรรมสร้างสรรค์ (CIV) มาตั้งแต่ปี 2562 ได้รับการพัฒนายกระดับผลิตภัณฑ์ของชุมชนให้มีความน่าเชื่อถือและได้รับใบรับรองมาตรฐานผลิตภัณฑ์ชุมชน (มผช.) อาทิ ผลิตภัณฑ์ลูกประคบสมุนไพร เป็นต้น
ทั้งนี้ กระทรวงอุตสาหกรรม ร่วมกับ บริษัท ปูนซิเมนต์ (ลำปาง) จำกัด (SCG) สนับสนุนผู้ประกอบการวิสาหกิจขนาดกลางและขนาดย่อมและ วิสาหกิจชุมชนของ จ.ลำปางในรูปแบบการเป็นพี่เลี้ยง (Big Brother) เพื่อถ่ายทอดองค์ความรู้ในด้านการบริหารจัดการ การออกแบบผลิตภัณฑ์ การใช้เทคโนโลยีและนวัตกรรมผลิตสินค้าให้ตรงกับความต้องการของตลาด เพื่อสร้างมูลค่าเพิ่มให้กับสินค้าในชุมชน รวมถึงสนับสนุนพัฒนาหมู่บ้านอุตสาหกรรมสร้างสรรค์ (CIV) สู่การพัฒนาเศรษฐกิจอย่างยั่งยืน โดยการประชาคมประชุมทำความเข้าใจในการทำหมู่บ้านท่องเที่ยวชุมชน ค้นหาอัตลักษณ์นำจุดเด่นในชุมชนมาเป็นภาพเล่าเรื่องราว อาทิ เสื้อสกรีน แก้วลายอัตลักษณ์ สเปรย์กันยุง สบู่ฟักข้าวผสมน้ำผึ้ง เป็นต้น นอกจากนี้ ได้มีการพัฒนายกระดับผลิตภัณฑ์ลูกประคบสมุนไพรและได้รับรองมาตรฐานผลิตภัณฑ์ชุมชม (มผช.) ให้มีความน่าเชื่อถือเป็นที่ยอมรับอย่างแพร่หลาย เพิ่มช่องทางการตลาด สร้างงาน สร้างรายได้ให้กับชุมชน และเป็นชุมชนเศรษฐกิจพอเพียงต้นแบบความร่วมมือภาครัฐและภาคเอกชนอย่างแท้จริง โดยมีนายสมชาย หาญหิรัญ สมาชิกวุฒิสภา คณะผู้บริหาร และเจ้าหน้าที่กระทรวงอุตสาหกรรม ร่วมลงพื้นที่
วันพฤหัสบดีที่ 25 สิงหาคม 2565
รัฐบาลมั่นใจเศรษฐกิจไทยสิ้นปีโตได้ถึง 3.5% สอดรับภาคเอกชน ทุกหน่วยงานมีแผนชัดเจน โชว์ตัวเลขจัดเก็บรายได้ เกินเป้า 1 แสนล้านบาท
รัฐบาลมั่นใจเศรษฐกิจไทยสิ้นปีโตได้ถึง 3.5% สอดรับภาคเอกชน ทุกหน่วยงานมีแผนชัดเจน โชว์ตัวเลขจัดเก็บรายได้ เกินเป้า 1 แสนล้านบาท
วันที่ 25 สิงหาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลมีความมั่นใจเศรษฐกิจในช่วงครึ่งปีหลังไปได้ดี มีโอกาสที่จะขยายตัวสูงสุดได้ถึง 3.5% เครื่องมือทางเศรษฐกิจทำงานเต็มที่ มีการท่องเที่ยวและการส่งออกเป็นตัวชูโรง ขณะที่การจัดเก็บรายได้ 10 เดือน ปีงบประมาณ 2565 กว่า 2.03 ล้านล้านบาท สูงกว่าเป้าหมาย 1 แสนล้านบาท หรือ 5.5% โดย กรมสรรพากรจัดเก็บรายได้ 1.67 ล้านล้านบาท สูงกว่าประมาณการ 2.06 แสนล้านบาท หรือ 14.1% กรมสรรพสามิตจัดเก็บรายได้ 4.28 แสนล้านบาท ต่ำกว่าประมาณการ 6.89 หมื่นล้านบาท หรือ 13.9% เนื่องจากการลดอัตราภาษีสรรพสามิตสำหรับน้ำมันดีเซล เพื่อบรรเทาความเดือดร้อนของประชาชนเป็นการชั่วคราวจากราคาน้ำมันดิบในตลาดโลกที่ปรับตัวสูงขึ้น และ กรมศุลกากรจัดเก็บรายได้ 8.99 หมื่นล้านบาท สูงกว่าประมาณการ 6.38 พันล้านบาท หรือ 7.6%
สำหรับเครื่องยนต์ทางเศรษฐกิจที่จะขับเคลื่อนให้เศรษฐกิจขยายตัว นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวว่า การท่องเที่ยวและการส่งออกเป็นเครื่องยนต์สำคัญ โดยช่วง 8 เดือนแรกของปีนี้ นักท่องเที่ยวต่างชาติเพิ่มขึ้นอย่างมาก รวม 4 ล้านกว่าคนแล้ว คาดสิ้นปีนี้ จะมีนักท่องเที่ยว 8-10 ล้านคน ซึ่งถือเป็น 1 ใน 4 ของจำนวนนักท่องเที่ยวก่อนโควิดระบาด ส่วนการส่งออก ในปี 2564 ขยายตัวได้กว่า 20% ขณะที่ในช่วง 6 เดือนแรกของปี 2565 ก็ขยายตัวอยู่ที่ 12% ซึ่งถือเป็นทิศทางที่ดี มากไปกว่านั้น
การบริโภคภาคเอกชน ช่วงครึ่งปีแรกขยายตัวกว่า 2.5% คาดว่าทั้งปีจะขยายตัวได้กว่า 3.5% จากการท่องเที่ยวที่จะเข้ามาสนับสนุน ทั้งการใช้จ่ายจากคนไทยและนักท่องเที่ยวต่างชาติด้วย กระนั้น ภาวะเงินเฟ้อยังคงเป็นปัจจัยสำคัญกระทบกำลังซื้อครัวเรือน แต่คาดว่าจะเริ่มลดลงในช่วงปลายปี ซึ่งรัฐบาลได้ออกมาตรการมาดูแลผ่านโครงการทั้งคนละครึ่งและการลดค่าครองชีพ
การลงทุนภาครัฐ ได้มีการเร่งรัดการเบิกจ่ายงบประมาณให้แล้วเสร็จในไตรมาสสุดท้ายของปีงบประมาณ 2565 ซึ่งจะทำให้เศรษฐกิจโตได้อีก ทั้งนี้ ช่วง 10 เดือนของปีงบประมาณ 2565 (ต.ค.64 -ก.ค.65) อยู่ที่ 2.67 ล้านล้านบาท คิดเป็น 86.14% ของวงเงินงบประมาณรายจ่ายที่ 3.1 ล้านล้านบาท
“แม้ประชาชนอาจจะมีการตั้งคำถามความเชื่อมโยงสถานการณ์การเมืองกับเศรษฐกิจในช่วงนี้ แต่หากวิเคราะห์เป็นรายปัจจัย จะเห็นว่า แนวทางการขับเคลื่อนเศรษฐกิจมีเป้าหมายและแผนการทำงานชัดเจนอยู่แล้ว อย่างงบประมาณแผ่นดิน ปี 2566 ก็ได้ผ่านการพิจารณาของสภาผู้แทนราษฎรเรียบร้อย และจะเร่งเข้าสู่การพิจารณาของสมาชิกวุฒิสภาต่อไป เพื่อให้การขับเคลื่อนโครงการกระตุ้นเศรษฐกิจได้เดินหน้าตามเป้าหมาย ไม่เกิดการกระจุกตัว ส่วนแนวทางการส่งเสริมและกระตุ้นการท่องเที่ยว การขยายตลาดสินค้าส่งออก ทุกหน่วยงานที่เกี่ยวข้องมีแผนการทำงานที่และดำเนินการอยู่อย่างเต็มที่ ทั้งนี้การคาดการณ์การขยายตัวทางเศรษฐกิจ ภาคเอกชนเองก็มองว่า มีโอกาสไปได้ถึง 3.5 % เช่นกัน” นางสาวรัชดา กล่าว
วันพฤหัสบดีที่ 30 ธันวาคม 2564
กสร. เปิดศูนย์การเรียนรู้แรงงานพันธุ์ดี ตามวิถีเศรษฐกิจพอเพียง แห่งแรกของประเทศไทย
กระทรวงแรงงาน โดยกรมสวัสดิการและคุ้มครองแรงงาน เปิดศูนย์การเรียนรู้แรงงานพันธุ์ดี ตามวิถีเศรษฐกิจพอเพียงแห่งแรกในประเทศไทย พร้อมส่งเสริมให้นายจ้าง ลูกจ้างสามารถพึ่งพาตนเองได้ ภายใต้สถานการณ์วิกฤตโควิด-19 เพื่อพัฒนาคุณภาพชีวิตลูกจ้างอย่างยั่งยืน
นายนิยม สองแก้ว อธิบดีกรมสวัสดิการและคุ้มครองแรงงานกล่าวในฐานะประธานพิธีเปิด“ศูนย์การเรียนรู้แรงงานพันธุ์ดี ตามวิถีเศรษฐกิจพอเพียง”ว่านายสุชาติ ชมกลิ่น รัฐมนตรีว่าการกระทรวงแรงงานได้มอบนโยบายการบริหารงานภายใต้วิสัยทัศน์ “แรงงานมีศักยภาพสูง และมีคุณภาพชีวิตที่ดี” โดยมอบให้กรมสวัสดิการและคุ้มครองแรงงานดำเนินโครงการ แรงงานพันธุ์ดี ตามวิถีเศรษฐกิจพอเพียง น้อมนำแนวพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระปณิธานของพระบาทสมเด็จพระเจ้าอยู่หัวรัชกาลที่ 10 ในการสืบสาน รักษาและต่อยอดโครงการอันเนื่องมาจากพระราชดำริเกษตรทฤษฎีใหม่ ปี 2564 เพื่อส่งเสริมให้นายจ้าง ลูกจ้างสามารถพึ่งพาตนเองได้ภายในสถานการณ์วิกฤตตามแนวทางหลักปรัชญาของเศรษฐกิจพอเพียง และถือเป็นก้าวสำคัญในการดำเนินตามหลักปรัชญา และเป็นเรื่องน่ายินดีในการจัดตั้งศูนย์การเรียนรู้แรงงานพันธุ์ดีตามวิถีเศรษฐกิจพอเพียง ซึ่งเป็นศูนย์การเรียนรู้แห่งแรกในประเทศไทย ณ บริษัท แกมม่าอินดัสตรี้ส์ จำกัด ด้วยความร่วมมือของสำนักงานสวัสดิการและคุ้มครองแรงงานกรุงเทพมหานครพื้นที่ 7 และบริษัท แกมม่าอินดัสตรี้ส์ จำกัด โดยศูนย์การเรียนรู้นี้จะใช้เป็นแนวทางในการพัฒนาคุณภาพชีวิตลูกจ้าง และเพื่อให้เกิดการพัฒนาอย่างยั่งยืน และเป็นการส่งเสริมให้สถานประกอบกิจการจัดสวัสดิการนอกเหนือกฎหมายตามแบบแผนของการพัฒนาที่ยั่งยืน เห็นคุณค่าคุณภาพชีวิตของลูกจ้างและครอบครัว ส่งเสริมให้ลูกจ้างมีความมั่นคงในชีวิต มีความสุขในการทำงาน พร้อมจัดสรรพื้นที่บริเวณสถานประกอบกิจการเพื่อให้ลูกจ้างได้ใช้ประโยชน์จากทรัพยากรที่มีอยู่ ให้เกิดมูลค่าด้วยการปลูกพืชผักสวนครัว เลี้ยงสัตว์ เพื่อใช้สำหรับบริโภคและจำหน่ายในชุมชนอันเป็นการลดภาระค่าใช้จ่าย เพิ่มรายได้ในครัวเรือนของลูกจ้าง รวมถึงการให้โอกาสลูกจ้างทุกสัญชาติ และลูกจ้างกลุ่มพิเศษได้เข้าถึงการใช้ประโยชน์จากสวัสดิการที่จัดให้อย่างเท่าเทียมกันโดยไม่เลือกปฏิบัติ ด้วยการใช้เวลาว่างหลังเลิกงานให้เกิดประโยชน์และมีการพัฒนาต่อยอดเป็นศูนย์การเรียนรู้ให้แก่สถานประกอบกิจการอื่นเกี่ยวกับสวัสดิการนอกเหนือกฎหมายตามวิถีเศรษฐกิจพอเพียง โดยขยายการเพาะปลูกในแนวราบเป็นการเพาะปลูกในแนวตั้งในพื้นที่ที่มีอยู่อย่างจำกัด
อธิบดี กสร.กล่าวเพิ่มเติมว่า การน้อมนำหลักปรัชญาของเศรษฐกิจพอเพียงมาเป็นแนวทางในการจัดสวัสดิการแรงงานของ บริษัท แกมม่าอินดัสตรี้ส์ จำกัด เป็นต้นแบบที่ดีให้กับสถานประกอบกิจการทั่วประเทศในการปลูกฝังให้ลูกจ้างทุกคนรักองค์กร เทิดทูนสถาบันพระมหากษัตริย์ ดูแลคุณภาพชีวิตของลูกจ้าง และบรรลุวิสัยทัศน์ของยุทธศาสตร์ชาติระยะ 20 ปี คือ “ประเทศไทยมีความมั่นคง มั่งคั่ง ยั่งยืน เป็นประเทศที่พัฒนาแล้ว ด้วยการพัฒนาตามหลักปรัชญาของเศรษฐกิจพอเพียง”
วันจันทร์ที่ 16 สิงหาคม 2564
รมว.เฮ้ง ตรวจเยี่ยมการฉีดวัคซีนโควิด-19 ผู้ประกันตน ม.33 เข็มสอง
รมว.เฮ้ง ตรวจเยี่ยมการฉีดวัคซีนโควิด-19 ผู้ประกันตน ม.33 เข็มสอง
เมื่อวันที่16สิงหาคม2564นายสุชาติชมกลิ่นรัฐมนตรีว่าการกระทรวงแรงงานลงพื้นที่ตรวจเยี่ยมการให้บริการฉีดวัคซีนโควิด-19สำหรับผู้ประกันตนในพื้นที่กรุงเทพมหานครณศูนย์ฉีดวัคซีนห้างเซ็นทรัลพระราม9ถนนรัชดาภิเษกแขวงห้วยขวางเขตห้วยขวางกรุงเทพมหานครโดยมีนายสุรชัยชัยตระกูลทองผู้ช่วยรัฐมนตรีประจำกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายสุทธิสุโกศลปลัดกระทรวงแรงงานคุณรนิดารตนชัยโชติผู้จัดการทั่วไปเซ็นทรัลพลาซ่าแกรนด์พระราม9พร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยโดยนายสุชาติกล่าวว่าตามที่รัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรมว.กลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งกำกับดูแลกระทรวงแรงงานได้มีความห่วงใยพี่น้องผู้ใช้แรงงานและประชาชนทั่วไปจากสถานการณ์การระบาดของโรคโควิด-19และกำหนดให้การฉีดวัคซีนเป็นวาระแห่งชาตินั้นและกระทรวงแรงงานได้มอบหมายให้สำนักงานประกันสังคมบูรณาการร่วมกับกระทรวงมหาดไทยโดยกรุงเทพมหานครกระทรวงสาธารณสุขโดยสำนักงานหลักประกันสุขภาพแห่งชาติ(สปสช.)กระทรวงการคลังโดยธนาคารกรุงไทยและสถานพยาบาลเครือข่ายประกันสังคมทั้งภาครัฐและเอกชนให้บริการฉีดวัคซีนป้องกันโควิด-19ให้กับผู้ประกันตนเพื่อควบคุมการแพร่ระบาดไม่ให้กระจายออกสู่วงกว้างทั้งในโรงงานและสถานประกอบการ
“ในวันนี้ผมและคณะลงพื้นที่เพื่อตรวจเยี่ยมการให้บริการฉีดวัคซีนโควิด-19สำหรับผู้ประกันตนมาตรา33ในกรุงเทพมหานครรวมทั้งให้กำลังใจแก่บุคลากรทางการแพทย์ที่ศูนย์ฉีดวัคซีนห้างเซ็นทรัลพระราม9ซึ่งศูนย์แห่งนี้อยู่ในความดูแลรับผิดชอบของสำนักงานประกันสังคมกรุงเทพมหานครเขตพื้นที่3มีศักยภาพการฉีด1,500คนต่อวันมีทีมแพทย์พยาบาลและเภสัชกรจากโรงพยาบาลเปาโลโชคชัย4เป็นผู้ดำเนินการฉีดในเข็มที่2สำหรับการฉีดวัคซีนแก่ผู้ประกันตนมาตรา33ในกรุงเทพมหานครมีจำนวน26จุดตั้งแต่วันที่16 - 27สิงหาคม2564เป็นวัคซีนยี่ห้อAstraZenecaทั้งหมดโดยภาพรวมเข็มแรกได้ฉีดให้แก่ผู้ประกันตนมาตรา33ไปแล้วกว่า1.3ล้านรายทั้งนี้การให้บริการฉีดวัคซีนโควิด-19เป็นหนึ่งในมาตรการที่กระทรวงแรงงานให้การป้องกันรักษาโดยเร่งรัดการฉีดวัคซีนให้แก่ผู้ประกันตนตามนโยบายรัฐบาลเพื่อควบคุมการแพร่ระบาดของโควิด-19และสร้างภูมิคุ้มกันหมู่ในกลุ่มแรงงานเพื่อให้กิจการเดินหน้าต่อไปได้”นายสุชาติกล่าวในท้ายสุด
+++++++++++++++++++
กองเผยแพร่และประชาสัมพันธ์
16สิงหาคม2564
วันจันทร์ที่ 5 กรกฎาคม 2564
ขยายเตียงเพิ่ม 1,500 เตียง ที่ รพ.บุษราคัม
....
ในพื้นที่ กทม. และปริมณฑล ยังคงพบจำนวนผู้ติดเชื้อโควิด-19 เพิ่มขึ้นอย่างต่อเนื่อง ซึ่งส่วนใหญ่เป็นผู้ป่วยกลุ่มสีเขียวและสีเหลือง
.
รัฐบาลจึงเร่งขยายเตียงใน รพ.บุษราคัมเพิ่มอีก 1,500 เตียง ภาพรวมขณะนี้ สามารถรองรับผู้ป่วยได้กว่า 3,700 เตียง และสามารถเพิ่มได้ถึง 4,000 เตียงในอนาคต
.
โดยผลการดำเนินงาน รพ.บุษราคัม ทั้ง 2 ระยะตั้งแต่วันที่ 14 พ.ค. – 3 ก.ค. 64 มีดังนี้
- ผู้ป่วยโควิด-19 เข้ารับการรักษาอย่างต่อเนื่องเฉลี่ยวันละ 100 ราย
- ผู้ป่วยสะสม 5,064 ราย
- รักษาหายกลับบ้าน 3,055 ราย
- ส่งรักษาต่อ 167 ราย
- อยู่ระหว่างการรักษา 1,842 ราย
- เป็นผู้ป่วยกลุ่มอาการสีเหลืองอ่อน 1,410 ราย กลุ่มสีเหลือง 432 ราย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 6 พฤษภาคม 2565
“ชัยวุฒิ” เผย นายกห่วงเเก๊งออนไลน์ ปรับเเบบโกงประชาชน
“ชัยวุฒิ” เผย นายกห่วงเเก๊งออนไลน์ ปรับเเบบโกงประชาชน
รมว.ดีอีเอส เผยนายกรัฐมนตรีห่วงมิจฉาชีพออนไลน์ปรับวิธีการหลอกประชาชน กำชับคุมเข้มปราบมิจฉาชีพออนไลน์ พร้อมเร่งสร้างภูมิคุ้มกัน
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม ลงพื้นที่จังหวัดอุดรธานีพร้อมกับนางสาว อัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจเเละสังคม ร่วมจัดกิจกรรมสร้างการรับรู้ให้กับประชาชนเกี่ยวกับการป้องกันภัยไซเบอร์และให้คําปรึกษา แนะนําจากการถูกหลอกลวงในการทําธุรกรรมอิเล็กทรอนิกส์หรือภัยออนไลน์ต่าง ๆ ผ่านศูนย์ช่วยเหลือและจัดการปัญหาออนไลน์ (1212 OCC) และศูนย์ต่อต้านข่าวปลอม ประเทศไทย โดยมี นายนิติพัฒน์ ลีลาเลิศ รองผู้ว่าราชการจังหวัดอุดรธานี และ ว่าที่ผู้สมัคร สส. พรรค พลังประชารัฐ นำโดย น.ส.ชุติมา โชติธนาจินดา ผู้สมัครส.ส.พรรคพลังประชารัฐ เขต 3 ,นายธนวัฒน์ ขันธวิชัย ผู้สมัครส.ส.เขต6,นายสุภีภัทร ภูมิภักดิ์ ผู้สมัครส.ส.เขต7,นางสุกรรณิการ์ นิสสะ ผู้สมัครส.ส.เขต4,นายอฤเดช แพงอะมะ ผู้สมัครส.ส.เขต5 และนายจักรภัทร ชื่นชมกุล ผู้สมัครส.ส.เขต8 ให้การต้อนรับ
ทั้งนี้ นายชัยวุฒิ เปิดเผยว่า นายกรัฐมนตรี พลเอก ประยุทธ์ จันทร์โอชา มีความเป็นห่วงพี่น้องประชาชนมาก ที่ถูกหลอกลวงจากคนร้ายโดนใช้ช่องทางออนไลน์ แก๊งคอลเซ็นเตอร์ การส่ง sms ส่งแอปพลิเคชันต่างๆ มาให้ประชาชนโหลดเข้าไปแล้วก็ทำให้ถูกดูดข้อมูล แล้วก็หลอกให้โอนเงินในรูปแบบต่างๆ ทั้งนี้ ท่านนายกรัฐมนตรีได้กำชับให้ กระทรวงดิจิทัลฯ เร่งสร้างความเข้าใจ เเละเตือนภัยประชาชนให้รู้เท่าทัน ให้ทุกคนระมัดระวัง ทางกระทรวงจึงมีการจัดตั้งเครือข่าย ในการเตือนภัย ให้ความรู้ประชาชน เพื่อไม่ให้ถูกหลอกลวง แล้วถ้าคนที่ถูกหลอก หรือมีความเสียหาย ก็จะมีศูนย์รับเรื่องร้องเรียน หรือแจ้งความออนไลน์แล้ว ซึ่งดำเนินการโดยกระทรวงดิจิทัล ก็คือ 1212 หรือสำนักงานตำรวจแห่งชาติ 1441 พี่น้องประชาชนที่ได้รับความเสียหายจากการถูกหลอกลวงออนไลน์ยื่นเรื่องที่ได้ศูนย์ดังกล่าว
นอกจากนี้ท่านนายกรัฐมนตรีก็มีความใส่ใจถึงความเดือนร้อนของประชาชน ได้มอบให้สำนักงานสถิติแห่งชาติ ออกไปสำรวจ รับฟังความคิดเห็นของพี่น้องประชาชนทุกหมู่บ้าน เพื่อสำรวจความเดือดร้อน ปัญหาต่างๆที่พี่น้องประชาชนต้องการให้รัฐบาลเข้ามาดูแลแก้ไขปัญหา แล้วเราสำรวจทุกจังหวัด ทุกตำบล ทุกหมู่บ้าน ทั่วประเทศ แล้วจะนำข้อมูลมารวบรวมแล้วก็เป็นแผนงานที่รัฐบาลจะเข้าไปดูแลแก้ไขปัญหาให้ตรงจุด ตามความต้องการของพี่น้องประชาชนต่อไป
นอกจากนี้ รัฐมนตรีดีอีเอส ได้ติดตามความคืบหน้าของโครงการเน็ตประชารัฐ ในพื้นที่ที่อำเภอกุดจับ จังหวัดอุดรธานี ซึ่งเป็นหนึ่งในโครงการฟรี Wi-Fi 24,700 หมู่บ้านทั่วประเทศ ซึ่งได้ดำเนินโครงการกันมาหลายปีแล้ว วันนี้ก็มาดูความคืบหน้า และผลประโยชน์ที่ได้รับกับชุมชนที่อำเภอกุดจับ จังหวัดอุดรธานี อย่างที่วัดก็จะมีประชาชนมาใช้ระบบฟรี Wi-Fi ของโครงการเน็ตประชารัฐกันทุกวันเป็นจำนวนมาก เพราะส่วนใหญ่มาทำบุญ แล้วก็มาปฏิบัติธรรมกันก็ได้ใช้ฟรี Wi-Fi กัน ซึ่งเป็นประโยชน์อย่างมาก ซึ่งเมื่อก่อนหมู่บ้านนี้ อินเทอร์เน็ต ไฟเบอร์ บรอดแบนด์ ยังมาไม่ถึง ทางรัฐบาลก็ได้เดินสายไฟเบอร์มาแล้วทำให้ที่นี้มีอินเทอร์เน็ตใช้อย่างเต็มประสิทธิภาพ หวังว่าประชาชนจะเข้ามาใช้โครงการมากขึ้น และเข้าถึงอินเทอร์เน็ตได้ทุกคน ทุกชุมชน ทุกหมู่บ้าน
**************************
วันจันทร์ที่ 20 ธันวาคม 2564
โฆษกรัฐบาล เผย “นายกฯ” สั่งผู้ว่าฯ ทุกจังหวัด เข้มจัดกิจกรรมงานรื่นเริง ปีใหม่ ตามมาตรการ ศบค. ไม่ให้เกิดคลัสเตอร์ ขณะที่ สธ. เตรียมพิจารณายกระดับมาตรการเข้าประเทศอีกครั้ง
โฆษกรัฐบาล เผย “นายกฯ” สั่งผู้ว่าฯ ทุกจังหวัด เข้มจัดกิจกรรมงานรื่นเริง ปีใหม่ ตามมาตรการ ศบค. ไม่ให้เกิดคลัสเตอร์ ขณะที่ สธ. เตรียมพิจารณายกระดับมาตรการเข้าประเทศอีกครั้ง
นายธนกร วังบุญคงชนะ โฆษกประจำสำนักนายกรัฐมนตรี เผย ตัวเลขผู้ติดเชื้อโควิด-19 รายใหม่วันนี้ ต่ำสุดตั้งแต่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ดำเนินมาตรการเปิดประเทศเมื่อวันที่ 1 พฤศจิกายน ที่ผ่านมา โดยผู้ติดเชื้อใหม่จำนวน รวม 2,525 ราย จำแนกเป็น
ผู้ป่วยจากระบบเฝ้าระวังฯ 2,411 ราย
ผู้ป่วยจากการค้นหาเชิงรุก 49 ราย
ผู้ป่วยภายในเรือนจำ/ที่ต้องขัง 23 ราย และผู้ป่วยมาจากต่างประเทศ 42 ราย
ขณะที่ผู้หายป่วยกลับบ้าน 4,190 ราย เหลือผู้ป่วยที่กำลังรักษา 40,097 ราย เสียชีวิตเพิ่ม 31 ราย สะท้อนให้เห็นถึงประสิทธิภาพมาตรการป้องกันและควบคุมโรคและการฉีดวัคซีนป้องกันโควิด-19 เพื่อสร้างภูมิคุ้มกันหมู่ ควบคู่ไปกับฟื้นฟูเศรษฐกิจ กระตุ้นภาคการท่องเที่ยวอย่างปลอดภัยอีกด้วย
โฆษกประจำสำนักนายกรัฐมนตรี กล่าวว่า นายกรัฐมนตรีและรัฐมนตรีว่าการกระทรวงกลาโหม ยังเป็นห่วงว่า ในช่วงใกล้เทศกาลปีใหม่ ขณะนี้ หลายจังหวัดมีการจัดกิจกรรมและงานรื่นเริง ทั้งงานกาชาด งานแฟร์ งานคอนเสิร์ต ซึ่งมีประชาชนจำนวนมากมารวมตัวกัน จึงฝากกำชับผู้ว่าราชการจังหวัด คณะกรรมการโรคติดต่อประจำจังหวัด ตรวจสอบการจัดงานของผู้จัดกิจกรรมต่าง ๆ อย่างเข้มงวด โดยให้เป็นไปตามมาตรการของ ศบค. COVID-Free Setting และมาตรการความปลอดภัย กำหนดจำนวนผู้เข้าร่วมงาน การตรวจวัดอุณหภูมิก่อนเข้างาน จัดพื้นที่แบบเว้นระยะห่าง รวมทั้งการแสดงหลักฐานของผู้ร่วมงาน ผลการฉีดวัคซีน ผลตรวจ ATK และขอให้ประชาชนป้องกันตนเองด้วยการสวมใส่หน้ากากอนามัยอยู่เสมอ
“นายกรัฐมนตรียังสั่งดำเนินมาตรการเชิงรุก ป้องกันการแพร่ระบาดเชื้อโควิด-19 สายพันธุ์โอมิครอน สั่งการให้ กระทรวงสาธารณสุขพิจารณาเพิ่มมาตรการที่เข้มขึ้นมากขึ้นสำหรับมาตรการเปิดรับผู้ที่เดินทางมาจากประเทศกลุ่มเสี่ยง สกัดการเข้ามาของไวรัสสายพันธุ์โอมิครอน ขณะเดียวกันก็ไม่ให้กระทบมาตรการเปิดพื้นที่ท่องเที่ยวเพิ่มเติมในปี 2565 ในส่วนของผู้แสวงบุญเดินทางกลับจากนครเมกกะ ประเทศซาอุดีอาระเบีย และตรวจพบว่า ติดเชื้อไวรัสสายพันธุ์โอมิครอน สธ. แจ้งว่าขณะนี้ได้อยู่ภายใต้การดูแลของแพทย์แล้ว จึงขอฝากถึงพี่น้องประชาชนทั่วไป อย่าวิตกกังวลเกินไป ทั้งนี้ ผู้ป่วยทุกรายอยู่ในการควบคุมและการดูแลคณะแพทย์ทุกโรงพยาบาลเป็นอย่างดี” นายธนกรฯ กล่าว
วันจันทร์ที่ 1 สิงหาคม 2565
กรมทางหลวง รายงานสภาพจราจรช่วงวันหยุดยาว ณ วันที่ 1 สิงหาคม 2565 เวลา 08.00 น.
.....
กรมทางหลวง (ทล.) กระทรวงคมนาคม โดย สำนักอำนวยความปลอดภัย และศูนย์บริหารจัดการจราจรและอุบัติเหตุ กรมทางหลวง (HTOC) ได้รายงานสรุปปริมาณจราจรเข้าออกกรุงเทพฯ บนทางหลวงสายหลักและมอเตอร์เวย์ เมื่อเวลา 08.00 น. ณ วันที่ 1 สิงหาคม 2565 จำนวน 10 เส้นทาง ในช่วงวันหยุดต่อเนื่องวันเฉลิมพระชนมพรรษา 2565 ระหว่างวันที่ 28 - 31 กรกฎาคม 2565 พบว่า
มีปริมาณจราจรรวมทั้งสิ้น 4,130,072 คัน โดยแบ่งเป็นปริมาณจราจรขาเข้า 2,145,084 คัน และขาออก 1,984,988 คัน โดยวันที่ 28 กรกฎาคม 2565 เป็นวันที่มีปริมาณจราจรขาออกสูงสุด 522,272 คัน และวันที่ 31 กรกฎาคม 2565 เป็นวันที่มีปริมาณจราจรขาเข้าสูงสุด 584,926 คัน ทั้งนี้ เมื่อเทียบกับช่วงวันหยุดต่อเนื่องวันเฉลิมพระชนมพรรษา ในปี 2564 และ 2563 พบว่า ช่วงวันหยุดต่อเนื่องปี 2565 มีปริมาณจราจรเพิ่มขึ้นจากช่วงวันหยุดต่อเนื่องปี 2564 ถึง 64% แต่ยังคงต่ำกว่าช่วงวันหยุดต่อเนื่องปี 2563 อยู่ 12%
ส่วนปริมาณรถที่ใช้ทางหลวงพิเศษระหว่างเมืองหมายเลข 6 สายบางปะอิน - นครราชสีมา (M6) ช่วง ปากช่อง - สีคิ้ว - ขามทะเลสอ ระยะทาง 64 กิโลเมตร ซึ่งเปิดให้บริการเป็นการชั่วคราว ทิศทางเดียว (วันเวย์) สำหรับรถขาออก ระหว่างวันที่ 28 - 29 กรกฎาคม 2565 และสำหรับรถขาเข้า ระหว่างวันที่ 30 - 31 กรกฎาคม 2565 นั้น พบว่า ในช่วงที่เปิดให้บริการขาออก (28 - 29 กรกฎาคม 2565) มีปริมาณรถใช้ M6 รวมทั้งสิ้น 10,515 คัน โดยแบ่งเป็นลงช่วงสีคิ้ว 3,983 คัน ลงช่วงขามทะเลสอ 6,532 คัน สามารถแบ่งเบาการจราจรบนทางหลวงหมายเลข 2 (ถนนมิตรภาพ) ขาออก จากปากช่อง - สีคิ้ว ได้ 12% และจากสีคิ้ว - ขามทะเลสอ ได้ 11% สำหรับช่วงที่เปิดให้บริการขาเข้า (30 - 31 กรกฎาคม 2565) มีปริมาณรถใช้ M6 รวมทั้งสิ้น 14,342 คัน โดยแบ่งเป็นเข้าใช้บริการจากขามทะเลสอ 5,116 คัน และเข้าใช้บริการจากสีคิ้ว 9,226 คัน สามารถแบ่งเบาการจราจรบนทางหลวงหมายเลข 2 (ถนนมิตรภาพ) ฝั่งขาเข้า จากขามทะเลสอ - สีคิ้ว ได้ 7% และจากสีคิ้ว - ปากช่อง ได้ 15%
นอกจากนี้ สถิติอุบัติเหตุบนทางหลวงแผ่นดินช่วงวันหยุดต่อเนื่องดังกล่าว พบว่ามีการเกิดอุบัติเหตุรวมทั้งสิ้น 156 ครั้ง เสียชีวิต 29 ราย บาดเจ็บ 169 ราย สาเหตุส่วนใหญ่มาจากขับรถเร็วถึง 111 ครั้ง ส่วนยานพาหนะที่เกิดเหตุมากที่สุดคือรถปิคอัพถึง 103 คัน ทั้งนี้ เมื่อเทียบกับสถิติอุบัติเหตุในช่วงวันหยุดต่อเนื่องปี 2564 พบว่า มีจำนวนครั้งของการเกิดอุบัติเหตุลดลง 5% แต่มีจำนวนผู้เสียชีวิตเพิ่มขึ้น 107% และมีจำนวนผู้บาดเจ็บเพิ่มขึ้น 71%
วันอังคารที่ 16 พฤศจิกายน 2564
ธ.ก.ส. - โออาร์ ขยายเวลามอบส่วนลดเติมน้ำมัน ให้สมาชิก อสม. อสส. และ สพฉ. ส่งกำลังใจด่านหน้าสู้ภัย COVID-19 ณ ปั๊ม พีทีที สเตชั่น
ธ.ก.ส. และ OR ขยายเวลาจัดแคมเปญลดค่าใช้จ่ายการเดินทาง สร้างกำลังใจการปฏิบัติงานสู้วิกฤติ COVID-19 ให้กับ อสม. อสส. และ สพฉ.  มอบส่วนลดค่าน้ำมันเชื้อเพลิงทุกประเภทลิตรละ 0.80 บาท ณ PTT ถึง 31 ธันวาคม 2564
ธ.ก.ส. และ โออาร์ ขยายเวลาจัดแคมเปญลดค่าใช้จ่ายการเดินทาง สร้างขวัญกำลังใจในการปฏิบัติงานสู้วิกฤติ COVID-19 ให้กับ อสม. อสส. และ สพฉ. จำนวนกว่า 1 ล้านรายทั่วประเทศ โดยมอบส่วนลด ค่าน้ำมันเชื้อเพลิงทุกประเภทในอัตราลิตรละ 0.80 บาท ณ สถานีบริการน้ำมัน พีทีที สเตชั่น ทั่วประเทศ ตั้งแต่บัดนี้ ถึง 31 ธันวาคม 2564
นายสุรชัย รัศมี รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. และ บริษัท ปตท. น้ำมันและการค้าปลีก จำกัด (มหาชน) (โออาร์) ได้ร่วมกันเป็นส่วนหนึ่งในการส่งกำลังใจ และช่วยลดภาระด้านค่าใช้จ่ายในการเดินทาง เพื่อเป็นขวัญกำลังใจในการปฏิบัติงานให้แก่ อาสาสมัครสาธารณสุขประจำหมู่บ้าน (อสม.) กรมสนับสนุนบริการสุขภาพ กระทรวงสาธารณสุข อาสาสมัครสาธารณสุข กรุงเทพมหานคร (อสส.) สำนักอนามัย กรุงเทพมหานคร และผู้ปฏิบัติการสถาบันการแพทย์ฉุกเฉินแห่งชาติ (สพฉ.) มากกว่า 1 ล้านรายทั่วประเทศ ซึ่งเป็นด่านหน้าในการปฏิบัติงานด้านสาธารณสุข และเป็นกำลังหลักสำคัญในสถานการณ์การแพร่ระบาดของเชื้อไวรัส COVID-19 นั้น
จากสถานการณ์การแพร่ระบาดที่ยังคงมีผู้ติดเชื้ออยู่ในปัจจุบัน ดังนั้น เพื่อเป็นการสนับสนุน อสม. อสส. และ สพฉ. อย่างต่อเนื่อง ธ.ก.ส. และโออาร์ จึงขยายเวลาการจัดแคมเปญ “เติมเต็ม ความห่วงใย เพิ่มพลังใจให้เหล่าอาสา” มอบส่วนลดการเติมน้ำมันเชื้อเพลิง ทุกประเภทที่สถานีบริการน้ำมัน พีทีที สเตชั่น (PTT Station) ในอัตราลิตรละ 0.80 บาท เมื่อชำระผ่านบัตร Smart Card อสม. อสส. และ สพฉ. ท่านละไม่เกิน 1,000 บาท/บัตร/เดือน รวมจำนวนทั้งสิ้น 1,000,000 สิทธิ์ จากเดิมสิ้นสุดแคมเปญในวันที่ 30 กันยายน 2564 ไปเป็นสิ้นสุดวันที่ 31 ธันวาคม 2564 ซึ่งเงินส่วนลดจะคืนเข้าบัญชี ธ.ก.ส. ของผู้ถือบัตร Smart Card อสม. อสส. และ สพฉ. ภายใน 45 วัน นับจากวันสิ้นเดือน ทั้งนี้ สามารถตรวจสอบจำนวนสิทธิ์คงเหลือได้ที่ www.baac.or.th
นายสุรชัย กล่าวเพิ่มเติมว่า “ในขณะนี้ยังคงมีสิทธิ์คงเหลือเพียงพอต่อการเข้าร่วมแคมเปญ ซึ่ง อสม. อสส. และ สพฉ. ทุกท่าน สามารถชำระเงินค่าน้ำมันเชื้อเพลิงผ่านบัตร Smart Card อสม. อสส. และ สพฉ. ของ ธ.ก.ส. และรับส่วนลดได้ ณ สถานีบริการน้ำมัน พีทีที สเตชั่น จำนวนกว่า 2,000 สาขาทั่วประเทศ ภายใน 31 ธันวาคมนี้”
วันพฤหัสบดีที่ 23 ธันวาคม 2564
ดีอีเอส หนุน สมาคมผู้ใช้ดิจิทัลไทย (DUGA) ค้นหานักโฆษณารุ่นใหม่ ในงาน"The Winner Award X Campus Ads Contest  2021
ดีอีเอส หนุน สมาคมผู้ใช้ดิจิทัลไทย (DUGA) ค้นหานักโฆษณารุ่นใหม่ ในงาน"The Winner Award X Campus Ads Contest  2021
นางสาวชมภารี ชมภูรัตน์ ผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมพิธีประกาศผลและมอบรางวัล"The Winner Award X Campus Ads Contest 2021" จัดโดยสมาคมผู้ใช้ดิจิทัลไทย(DUGA)ซึ่งเป็นกิจกรรมภายใต้โครงการDigital Demand Generation ณห้องJubilee A-Bโรงแรมเดอะเบอร์เคลีย์ ประตูน้ำนับเป็นอีกกิจกรรมที่สร้างความสัมพันธ์อันดีและเลกเปลี่ยนประสบการณ์ทำงานร่วมกันระหว่างสถาบันศึกษาต่างๆกับคณะกรรมการผู้จัดการและองค์ที่ให้การสนับสนุนเพื่อเปิดโอกาสให้เยาวชนนิสิตนักศึกษาในระดับอุดมศึกษาได้มีเวทีเพื่อแสดงความสามารถและความคิดสร้างสรรค์ในการผลิตคลิปวีดิโอโฆษณาจากหลากหลายโจทย์อุตสาหกรรมชั้นนำของประเทศและได้บ่มเพาะความรู้เชิงลึกในการทำคลิปวีดิโอจากกูรูผู้เชี่ยวชาญรวมทั้งเป็นโอกาสที่ดีในการค้นหานักโฆษณารุ่นใหม่
************
วันจันทร์ที่ 7 มีนาคม 2565
รัฐมนตรีว่าการกระทรวงยุติธรรม ต้อนรับอุปทูตรักษาการเอกอัครราชทูตสหรัฐอเมริกา ประจำประเทศไทย และคณะ หารือเกี่ยวกับความร่วมมือระหว่างสองประเทศ
รัฐมนตรีว่าการกระทรวงยุติธรรม ต้อนรับอุปทูตรักษาการเอกอัครราชทูตสหรัฐอเมริกา ประจำประเทศ ต้อนรับอุปทูตรักษาการเอกอัครราชทูตสหรัฐอเมริกา ประจำประเทศไทย และคณะ หารือเกี่ยวกับความร่วมมือระหว่างสองประเทศ ปัญหาด้านยาเสพติด การค้ามนุษย์และอาชญากรรมไซเบอร์
เมื่อวันที่ 7 มี.ค. 2565 ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม พ.ต.ท. ประวุธ วงศ์สีนิล รองปลัดกระทรวงยุติธรรม นายวิชัย ไชยมงคล เลขาธิการ ป.ป.ส. นางทัศนีย์ เปาอินทร์ อธิบดีกรมบังคับคดี พ.ต.ท. สุภัทธ์ ธรรมธนารักษ์ รองอธิบดีสอบสวนคดีพิเศษ นางสุจิตรา แก้วไกร รองอธิบดีกรมคุ้มครองสิทธิและเสรีภาพ และผู้บริหาร ให้การต้อนรับ นายไมเคิล ฮีธ อุปทูตรักษาการเอกอัครราชทูตสหรัฐอเมริกา ประจำประเทศไทย และคณะ
โดยทั้งสองฝ่ายได้หารือเกี่ยวกับความร่วมมือในประเด็นต่าง ๆ ได้แก่ การป้องกันและปราบปรามยาเสพติด โดยเฉพาะการสกัดกั้นสารตั้งต้น ซึ่งกระทรวงยุติธรรมได้มีการจัดทำประมวลกฎหมายยาเสพติดฉบับใหม่ ที่มุ่งเน้นการยึดทรัพย์ตัดวงจรเครือข่ายยาเสพติดเป็นหลัก ทั้งนี้ รัฐมนตรีว่าการกระทรวงยุติธรรมแสดงความเชื่อมั่นว่าภายใน 1-2 ปีนี้ ประเทศไทยจะประสบความสำเร็จในการป้องกันและปราบปรามยาเสพติด นอกจากนี้ ทั้งสองฝ่ายยังได้หารือเกี่ยวกับความร่วมมือด้านการต่อต้านอาชญากรรมข้ามชาติ และอาชญากรรมทางไซเบอร์ การต่อต้านการค้ามนุษย์ การปฏิรูปกระบวนการบังคับคดีล้มละลายและพัฒนาการของกฎหมายที่เกี่ยวข้องกับกระบวนการล้มลาย การจัดสรรวัคซีนให้แก่ผู้ต้องขังชาวต่างประเทศในช่วงการแพร่ระบาดของโรคติดเชื้อไวรัส 2019 (โควิด-19) รวมทั้งการจัดทำร่างพระราชบัญญัติมาตรการป้องกันการกระทำความผิดซ้ำในความผิดเกี่ยวกับเพศหรือที่ใช้ความรุนแรง พ.ศ. …. ซึ่งขณะนี้ ได้ผ่านการพิจารณาของสภาผู้แทนราษฎรเรียบร้อยแล้ว โดยทั้งสองฝ่ายยังได้แสดงความมุ่งมั่นที่จะพัฒนาความร่วมมือในด้านต่าง ๆ เพื่อส่งเสริมความสัมพันธ์ระหว่างไทยและสหรัฐอเมริกาให้มีความแน่นแฟ้นยิ่งขึ้นต่อไปในอนาคต